Document ID: 32000D0331

KOMISIJAS LĒMUMS
(2000. gada 25. aprīlis),
ar kuru groza Lēmumu 1999/813/EK, ar ko paredz īpašus nosacījumus attiecībā uz Vjetnamas Sociālistiskās Republikas izcelsmes zvejniecības produktu ievedumiem
(izziņots ar dokumenta numuru C(2000) 1050)
(Dokuments attiecas uz EEZ)
(2000/331/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1991. gada 22. jūlija Direktīvu 91/493/EEK, ar ko paredz veselības nosacījumus zvejniecības produktu ražošanai un laišanai tirgū[1], kurā jaunākie grozījumi izdarīti ar Direktīvu 97/79/EK[2], un jo īpaši tās 11. panta 1. punktu,
tā kā:
(1) Komisijas 1999. gada 16. novembra Lēmums 1999/813/EK paredz īpašus nosacījumus attiecībā uz Vjetnamas Sociālistiskās Republikas izcelsmes zvejniecības produktu ievedumiem[3].
(2) Komisija ir pieņēmusi Lēmumu 2000/333/EK, ar ko nosaka īpašus nosacījumus, kas reglamentē tādu dzīvu gliemeņu, adatādaiņu, tunikātu un jūras gliemežu ievešanu, kuru izcelsme ir Vjetnamas Sociālistiskā Republika[4].
(3) Vjetnamas Sociālistiskā Republika vēlas uz Kopienu eksportēt saldētas vai apstrādātas gliemenes, adatādaiņus, tunikātus un jūras gliemežus, kas sterilizēti vai termiski apstrādāti saskaņā ar Komisijas Lēmumu 93/25/EEK[5], kas grozīts ar Lēmumu 97/275/EK[6].
(4) Tādēļ jāgroza veselības sertifikāts, kas noteikts Lēmuma 1999/813/EK A pielikumā.
(5) Šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,
IR PIEŅĒMUSI ŠO LĒMUMU.
1. pants
Lēmuma 1999/813/EK A pielikumā noteiktajā veselības sertifikātā, ko pievieno to produktu sūtījumiem, kuru izcelsme ir Vjetnamas Sociālistiskajā Republikā vai kurus no tās ieved, izdara šādus grozījumus:
1. Minētā pielikumā IV daļu papildina ar šādu punktu:
"7. Turklāt, ja zvejniecības produkti ir saldētas vai apstrādātas gliemenes, gliemenes iegūtas apstiprinātos ražošanas apgabalos, kas noteikti pielikumā Komisijas Lēmumam 2000/333/EK*, ar ko nosaka īpašus nosacījumus, kas reglamentē tādu dzīvu gliemeņu, adatādaiņu, tunikātu un jūras gliemežu ievešanu, kuru izcelsme ir Vjetnamas Sociālistiskā Republika, un tās sterilizētas vai termiski apstrādātas saskaņā ar Komisijas Lēmuma 93/25/EK prasībām.
* OV L 114, 13.5.2000., 42. lpp."
2. Minētā pielikumā IV daļas pēdējo ievilkumu aizstāj ar šādu tekstu:
"- apakšā parakstījies valsts pilnvarots inspektors apliecina, ka viņam zināmi Direktīvas 91/492/EEK, Direktīvas 91/493/EEK, Direktīvas 92/48/EEK, Lēmuma 93/25/EK, Lēmuma 1999/813/EK un Lēmuma 2000/333/EK noteikumi."
2. pants
Šis lēmums ir adresēts dalībvalstīm.
Briselē, 2000. gada 25. aprīlī

Labels: 3
18
6